**FLORBOLA NODAĻA**

Florbola nodaļa Kuldīgas novada Sporta skolā tika dibināta 2010. gadā. Par treneri florbola nodaļā sāka strādā Ivo Solomahins, kurš piecas sezonas aizvadījis Latvijas Florbola čempionāta virslīgā, izcīnot bronzas medaļu. No 2017. gada par treneri strādā Inguss Gailis, jaunos florbolistus trenē arī Toms Grinkevičs.

Līdz ar florbola nodaļas ienākšanu Kuldīgas novadā, Ivo Solomahina vadībā tika nodibināts „ Kuldīgas florbola klubs”. 2011./2012.gada sezonā Kuldīgas florbola kluba komanda uzsāka startu Latvijas čempionātā 2.līgā un izcīnīja sudraba medaļu, kas nodrošināja ceļazīmi uz Latvijas čempionāta 1.līgu no 2012./2013.gada sezonas, kur komanda sekmīgi startē joprojām. 2021./2022. gada sezonā 2022./2023. gada sezonā izcīnīta 2.v Latvijas florbola čempionāta 1. līgā. 2023./2024. gada sezonā 3.vieta.

Jaunatnes komandas Latvijas čempionātā 2.divīzijā izcīnījušas 3.vietu U-14 grupā 2012./2013. gada sezonā, 1.vietu U-16 grupā 2014./2015. un 2015./2016.gada sezonās, 3. vietu U13 grupā 2016./2017.gada sezonā.

Latvijas jaunatnes izlašu sastāvos spēlējuši Kuldīgas NSS florbola nodaļas audzēkņi Niklāvs Ērcītis, Roberts Bambāns, Rūdolfs Ķīvītis, Linards Vimbsons.

2020. gada Toms Alksniņš pievienojies Latvijas virslīgas klubam FK Irlava/Avant un debitējis virslīgā.